Korzinka. Korzinka — Oʻzbekistonda faoliyati xalq isteʼmol mollari savdosiga asoslangan supermarketlar tarmogʻi. Korzinka.uz supermarketlar tarmogʻi Anglesey Food kompaniyasiga tegishli hisoblanadi. Anglesey Food kompaniyasi 1996-yilda tashkil etilgan boʻlib, Oʻzbekiston Respublikasida chakana savdoning supermarket shaklida faoliyat yuritishni boshlagan ilk tarmoqlardan biri sanaladi. Avvaliga kompaniya Anglesey Food brendi ostida “uy oldidagi doʻkonlar” formatida ish olib borgan. 2005-yilda tarmoq oʻz nomini Korzinka.uzga oʻzgartirgan. Supermarketlar tarmog‘i 2021-yil oktabr oyida rebrendingni amalga oshirdi va rasmiy nomidan ".uz" domenini olib, Korzinka shaklida xizmat ko‘rsatmoqda.